ངས་བུད་མེད་ཀྱི་ཐོབ་ཐང་གླེང་ཁུལ་གྱིས་ཕོ་མོའི་བར་དུ་འགལ་འདུ་དང་འཁྲུག་རྩོད་སློང་བསམ་པ་མིན་ལ།རང་ཉིད་བུད་མེད་ཅིག་ཡིན་པའི་ངོས་ནས་རང་ཕྱོགས་ལ་བསྟོད་པ་དང་གཞན་ཕྱོགས་ལ་སྨད་པ་བཏང་བ་ལྟ་བུ་ལར་ནས་མིན།འདི་ནི།མི་རིགས་ཡར་རྒྱས་ཀྱི་ཐབས་ལམ་འཚོལ་བ་དང་།སྤྱི་ཚོགས་གོང་འཕེལ་གྱི་གནད་ཀ་ལ་བསམ་བློ་བཏང་བ་ཞིག་ཡིན།རྒྱུ་མཚན་ནི།མི་རིགས་གང་དང་སྤྱི་ཚོགས་གང་ཞིག་ཡིན་ཡང་ཕོ་མོ་གཉིས་ཀས་གྲུབ་པ་ཞིག་ཡིན་པས་དེ་གཉིས་གདམ་གསེས་ཀྱི་ཐོག་ནས་གཅིག་ཤོས་རྗེས་ལུས་སུ་སོང་ན་མི་རིགས་དེ་ཉིད་ཕྱེད་ཀ་རྗེས་སུ་ལུས་པ་རེད།དེས་ན་སྤྱི་ཚོགས་དེ་ཉིད་ཡར་རྒྱས་དང་དཔལ་ཡོན་ལྡན་པ་ཞིག་དགོས་ན་དེ་དག་ཐུན་མོང་ལ་ཡར་རྒྱས་འགྲོ་དགོས་པས།མི་རེ་གཉིས་ཡར་རྒྱས་སུ་སོང་བ་ཙམ་གྱིས་མི་ཆོག་པ་བཞིན་ཡིན།དེས་ན་ང་ཚོས་ཕོ་མོ་ཐུན་མོང་ནས་འདི་ལྟར་རང་ཉིད་ཀྱི་ཁ་དང་ལག་པ་བསམ་བློ་གསུམ་ཀར་འགུལ་སྐྱོད་རེ་གཏོང་ནས་རྗེས་ལུས་དང་རྨོངས་འཆར་གྱི་ངང་ནས་དུས་མི་འདའ་བར་མདུན་སྐྱོད་ཀྱི་སྤོབས་པའི་གསོན་ཤུགས་ཆེས་ཆེར་རྒྱས་པར་བྱེད་དགོས་པ་ཡིན་ནོ།།།།